
Viaţa evreilor din România în anii 1940: din „Jurnalul” lui Mihail Sebastian de Editori ACUM (25-1-2014) 
Cum i-a salvat Stalin pe evrei din ghearele naziștilor de Mark Solonin (14-12-2013) 
Dosarul cu denunţuri de Alexandru Leibovici (11-11-2013) 


posibilă demitizare de Florian Dumitru Soporan (12-8-2013) o 
e Arhiva 


A fost Ana Pauker o bună evreică și o sionistă? 


de Vladimir TISMANEANU (26-9-2010) 
24 ecouri 


Supranumita “Pasionaria Balcanilor”, Ana Pauker (nascuta Hanna Rabinsohn) a fost o comunista convinsa, o 
iluminata a religiei politice bolsevice, a militat in Comintern (Internationala a III-a, 1919-1943) cu pasiune, a servit 
scopurile stalinismului fara rezerve. Ca atatia alti comunisti est si central europeni, evrei la origine, de la Rudolf 
Slansky la Jakub Berman, de la Matyas Rakosi la Jozsef Revai, de la Iosif Chisinevschi la Roman Zambrowski, Ana 
Pauker a aderat la viziunea transnationala a bolsevismului, a imbratisat teza lui Stalin conform careia “piatra de 


incercare a internationalismului proletar este atitutidinea fata de Uniunea Sovietica”. Alinierea totala la aceasta 
pozitiei (politica, dar si psihologica) a insemnat iesirea din conditia originara, parasirea deliberata a identitatii 
evreiesti (nu neaparat religioase). A-i atribui secrete aspiratii sioniste Anei Pauker ar insemna sa proiectam asupra ei 
lumina inselatoare a mitului. Nu, nu a fost o sionista, a fost o stalinista (chiar daca, in unele privinte, mai ales dupa 
1950, a dovedit o oarecare moderatie-ma refer la ceea ce a dovedit Robert Levy, pe baza de documente de arhiva, in 
legatura cu pozitia rezervata a Anei Pauker, numarul doi in PMR pana in iunie 1952, legata de ritmul colectivizarii 
agriculturii si de anchetarea lotului Patrascanu). Cartea lui Levy a aparut in traducere romaneasca la Polirom. Tot la 
Polirom a aparut in traducerea semnata de Cristina Petrescu si Dragos Petrescu volumul meu “Stalinism pentru 
eternitate: O istorie politica a comunismului romanesc”. 


Sincer sa fiu, nu stiu ce inseamna “o buna evreica”. La un moment dat, in 
Biroul Politic, Ana Pauker a insistat asupra tratarii diferentiate a evreilor in malaxorul “luptei de clasa”. Spunea ea 
ca nu trebuie uitat ca in timpul razboiului evreii fusesera victime colective, fara un regim special pentru burghezia 
evreiasca. Ulterior, aceasta pozitie a fost invocata de catre Gheorghiu-Dej drept cap de acuzare impotriva Anei 
Pauker, stigmatizata pentru “nationalism evreiesc”. De asemenea, Ana Pauker a incurajat, in 1949-1950, tendintele 
de emigrare catre Israel. Dar a facut-o, neindoios, in consens cu linia Kremlinului. Era foarte apropiata de 
ambasadorul sovietic la Bucuresti Kavtaradze, urmarea cu mare atentie meandrele politicii sovietice. 


Era evident la curent cu suspiciunile lui Stalin, de dupa 1948 impotrva Polinei Jemciujina, sotia lui Molotov 
(exclusa din PCUS, arestata si deportata). Nu cred ca Ana Pauker a fost animata de vreun patriotism evreiesc. Dar 
nu si-a ascuns originea si nu a facut un secret din faptul ca avea rude in Israel (fratele ei, revenit din Israel, locuia la 
ea). Nu a rostit vorbe veninoase la adresa institutiilor evreiesti precum un Chisinevschi ori o Ghizela Vass. 
Eliminarea ei din conducerea PMR a fost direct legata de intensificarea antisemitismului lui Stalin, de exacerbarea 
complexelor paranoice ale acestuia. A fost arestata in februarie 1953, anchetata de catre ofiterul de securitate Vasile 
Negrea (ulterior general si adjunct al lui Draghici in fruntea MAI). A refuzat sa-si recunoasca imputatele pacate, 
premisele unui mega-proces spectacol (show trial) urzit de Dej si de concilerii sovietici (intre care Aleksandr 
Mihailovici Saharovski), ulterior sef al diviziei externe a KGB). Doar moartea lui Stalin pe 5 martie 1953 a salvat-o. 
Ceea ce nu a impiedicat-o sa izbucneasca in plans atunci cand a aflat, din gura emisarului conducerii de partid, 
Alexandru Moghioros, despre moartea celui care comisese cele mai oribile masacre si faradelegi imaginabile, intre 
care asasinarea propriului ei sot, Marcel Pauker, in timpul Marii Terori. Mai putin fanatizat decat Ana Puaker (cu 
care fusese impreuna in procesul de la Craiova din 1936), Moghioros 1-a spus: “Daca el nu murea, tu n-ai mai fi fost 
in viata”. Aceste cuvinte, aflate de Robert Levy de la urmasii de familie ai Anei Pauker, sintetizeaza o biografie 
marcata de devotament, orbire, intransigenta, iluzii si multe, mult prea multe crime. 


Dupa 1953, exclusa din PMR (fara insa a i se confirma vreodata oficial acest lucru), Ana Pauker a fost tinuta intr-un 
fel de domiciliu obligatoriu in locuinta din Cotroceni unde traia alaturi de fiica ei Tania, de sotul acesteia, dr. 
Gheorghe Bratescu (acesta a publicat, la Humanitas, o interesanta carte de memorii) si de copiii acestora. Nu o vizita 
aproape nimeni, cu exceptia avocatului ei din ilegalitate, Radu Olteanu si a foarte putini ilegalisti. Era, asemeni celor 
osanditi in timpul domniei ei, o pestiferata. Anatema partidului era totala si de nedisputat. In 1956, dupa Raportul 
Secret al lui Hrusciov la Congresul al XX-lea al PCUS, s-a adresat cu memorandumuri si apeluri Biroului Politic. 


Nu si-a recunoscut vina de a fi complotat contra conducerii de partid, nu s-a spasit, nu s-a spovedit, tonul era mai 
degraba unul revendicativ si infuriat. Astfel a vorbit si cu emisarii lui Dej in discutiile purtate pe parcursul anului 
1956 (Gh. Apostol, Petre Borila, Alexandru Moghioros, C. Parvulescu si lanos Vincze). Cea acuzata de “deviere de 
dreapta” se ocupa de traduceri din rusa, franceza si germana la Editura Politica (tatal meu, pe atunci director adjunct, 
era cel care, din insarcinarea Biroului Politic, o vizita cu propunerile de carti si recupera manuscrisele traducerilor). 
In 1951 fusese diagnosticata cu cancer la san. S-a tratat in URSS pana la prabusirea politica din 1952 (vizite 
prelungite care au izolat-o de fapt de ceea ce se petrecea in tara). Apoi, a fost tratata la Spitalul Elias. A murit in 
1960 si a fost incinerata la Crematoriul Cenusa. 


A fost reabilitata post mortem in aprilie 1968, dar comunicatul Plenarei din aprilie, care vorbea despre alte victime 
ale lui Dej (Patrascanu, Foris) nu a mentionat-o. Nepoata ei, Stela (numita in cinstea comunistei bulgare Stela 
Blagoeva, prietena a Anei Pauker din tinerete) traieste acum la Barcelona (maritata cu un catalan), nepotul ei 

Tudor Bratescu traieste in Franta. Tot doctorul Bratescu a publicat in anii 90 o carte fascinanta despre lichidarea lui 
Marcel Pauker (nom de guerre Luximin) la Moscova. Din cate stiu, Ana Pauker nu a lasat niciun mansucris, nu si-a 
exprimat niciodata regretul pentru optiunea ei politica. A trait si a murit ca o revolutionara de tip bolsevic pentru 
care credinta absoluta in URSS, in Lenin si Stalin, in partid a fost adevarata stea polara existentiala. 


Ce părere aveţi despre acest articol? 


Acest articol a fost publicat duminică, 26 septembrie 2010 la rubrica Istorie si actualitate. 
Puteti urmari ecourile la acesta folosind fluxul RSS 2.0. 


Ecouri 


e Petru Clej: (27-9-2010 la 05:04) 


Domnule Nicolae, se ducea Ana Pauker la sinagogă vreodată? Ținea kashrut-ul? De asta l-a gonit din ţară pe 
şef-rabinul Alexandru Şafran, impunându-l pe Moses Rosen? Şi mai presus de toate aplica principiile Torei 
sau cum zicea Hillel “Ce ție nu-ți place, altuia nu-i face”? 


Controversat. Tu ce crezi? ».Imi place 1 Nu-mi place 7 
e CHARLIE: (27-9-2010 la 14:12) 


Ana Pauker era profesoara de ebraica in tinerete, dar asta nu inseamna ca avea afinitati sioniste.La ajutat pe 
fratele ei Rabinsohn rinsa plece in Palestina, inainte de fondarea Israelului in 1948.Prin 1949 Rabinsohn a 
revenit la Bucuresti probabil pentru ajuta la capatarea vizelor de iesire din Romania celor care vroiau sa plece 
in Israel.Desi avea relatii la nivel foarte inalt el era urmarit de securitate.A fost profesorul meu particular de 
ebraica timp de 2 ani, totusi cand l-am vazut pe strada in 1949 s'a facut ca nu ma cunoaste. Ulterior cand Ana 
Pauker a cazut in dizgratie a intrat si el la inchisoare pentru cativa ani. Pe Vlad Pauker l-am vazut de multe ori 
la Politehnica dar n-am vorbit cu el niciodata. 


Opinie solidară cu comentariul 1 0 
e Michael Shafir: (27-9-2010 la 14:21) 


De acord cu cele scrise de profesorul Tismaneanu aici, ceea ce se intampla tot mai rar in alte privinte. Probabil 
ca in unele lucruri, ramanerea in trecut este preferabila prezentei in...prezent. 

Domnule (si prietene) Petru Clej, daca ce ar defini “bunul evreu” ar fi categoriile mentionate in mesajul 
dumneavoastra catre domnul care semneaza Nicolae, cel putin 50 % dintre evreii traitori in Israel ar putea fi 
definiti ca “evrei ne-buni” si poate chiar “nebuni”, deoarece nu le calca piciorul pe la sinagoga si nu respecta 
legile Kashrutului. In privinta relatiilor Shafran-Rozen, istoria inca nu si-a spus ultimul cuvant si (daca eu nu 
gresesc profund) niciunul dintre cei doi nu iese “curat”. Cu principiile Torei e si mai complicat, dar nedorind 
sa intru in dispute talmudiste in care imi lipseste calificarea, propun sa ne lasam condusi de bunul simts, 
asupra caruia nicio natsie nu are monopol. 


Cu prietenie si aceleasi bune sentimente, 
Michael. 


Opinie solidară cu comentariul 3 0 
e Steph: (27-9-2010 la 15:48) 


Nu i se poate trece cu vederea integritatea si fidelitatea fata de o ideologie condamnabila, calitate morala 
aproape inexistenta in zilele noastre. Ceea ce i se poate reprosa este facilitatea cu care — dar nu numai ea — s-a 
lasat sedusa de “paradisul satanic” stalinist. 

Nu putea sa frecventaze sinagogile tocmai datorita acestui ateism structural, fundament al doctrinei caruia i s- 
a dedicat integral si nimeni nu poate sti si afirma, in definitiv, despre continutul profund al constiintei sale 
spirituale. 

Nu ea a tradat regimul ci exact contrariul. Multi dintre comunistii occidentali (pastrand proportiile) au pacatuit 
prin ignoranta, nerealizand monstruozitatea fascinatiei. 

Este suficient sa ne amintim fervoarea de care erau cuprinsi intelectualii occidentali, recte francezi, precum 
Paul Eluard, Elza Triole, Paul Nizant, André Gide,(cu celebra deziluzie politica « Retour de PURSS » ), ca sa 
nu mai vorbim de filozoful J-Paul Sartre cu a sa Simone de Beauvoir. 

In pofida valorilor scriitoricesti, comunismul utopic stalinist a reusit sa le intunece mintile, lasandu-i sa se 
trezeasca in ultimul ceas la vederea atrocitatilor comise de « salvatorii » umanitatii. 


Opinie solidară cu comentariul 2 1 

e Mike Klein: (27-9-2010 la 16:00) 
Nu cred ca D-l Tismaneanu a pus acest titlu articolului pentru ca dorea un raspuns. Este o intrebare retorica 
care este un punc de pornire pentru o discutie despre rolul d-nei Pauker in evenimente care au afectat evreii 
din Romania in primii anii dupa instaurarea guvernului comunist la Bucuresti. A fi un “evreu bun” nu este o 
calitate obiectiva. Ce e bun pentru un evreu ateu este inadmisibil pentru rabinul din Satu Mare si viceversa. 
Opinie solidară cu comentariul 3 2 

e Vladimir Tismaneanu: (27-9-2010 la 19:45) 


Buna seara: 


Titlul a fost propus de redactie, fiind vorba de o invitatie de a scrie un micro-medalion biografic, ori,daca 
vreti, o “pastila”. 


Am adancit subiectul pe blogul meu: 
http://www.tismaneanu. wordpress.com 


Problema “sionimsmului ” Anei Pauker este legata si de acuzatiile ce i-au fost aduse de fostii ei asociati din 
conducerea PMR. 


Cu bune ganduri, 
Vladimir Tismaneanu 
Opinie solidară cu comentariul 2 3 
e Vladimir Tismaneanu: (27-9-2010 la 22:29) 
Ptr cel ce semneaza “Nicolae”: 


Nu exista un bufet, cu sau fara gefilte fish la Liceul 24, deci problema este rezolvata prin faptul ca nu se pune. 
Dar poate ca exista unul la Liceul “Caragiale”, in fond nu mai putin nomenklaturist (copiii Licai Gheorghiu, 


copiii Trofin, copiii Barladeanu, spre a-i numi doar pe acestia). In articolul meu si intr-o interventie pe acest 
forum, spuneam cat se poate de limpede ca (1) nu eu am pus intrebarea si (2) nu stiu ce inseamna “bun evreu” 
ori “buna evreica”. Ridicand (vreau sa sper) nivelul discutiei, poate ca “Nicolae” ar face bine sa (re)citeasca 
corespondenta dintre Gershom Scholem si Hannah Arendt pe tema iubirii pentru poporul evreu. Cat priveste 
ce consumam eu sau Radu Stern, in compania lui Nicu sau fara el, este o chestiune ce tine de o arheologie a 
memoriei care nu ma preocupa la ora actuala. Prespun ca nici pe Radu Stern care are lucruri mai importante 
de facut. Daca “Nicolae” are de adaugat informatii relevante, cu atat mai bine. Daca doreste sa-si exhibe 
complexele, tot cu atat mai bine. 


Cu bune ganduri, 
Vladimir Tismaneanu 


Opinie solidară cu comentariul 2 2 
e Andrea Ghita: (28-9-2010 la 04:49) 


Banuiesc ca intrebarea din titlu n-a fost pusa la sensul propriu, dar pentru ca tot a starnit controverse, am sa 
citez raspunsul unui rabin, la intrebarea “Care sunt indatoririle unei bune evreice ?” pe care i-o pusesem eu 
(care stiam ca nu sunt o evreica buna, dar mai speram sa devin): “O evreica buna are de indeplinit trei 
indatoriri: Sa aprinda lumanari de Shabat, sa mearga la mikva si sa faca hala”. (mikva — este baia rituala iar 
hala — cozonacul de Shabat, care se coace rupandu-se o bucata din el si aruncandu-se in foc). Ma indoiesc ca 
Ana Pauker sa fi respectat aceste indatoriri. Ar fi interesant de aflat motivul pentru care figura Anei Pauker 
suscita si astazi atat de mult interes din partea publicului ? 


Apreciat. Îți place sau nu: 5 1 
e CHARLIE: (28-9-2010 la 16:11) 


Intr'un anumit sens Ana Pauker s'a dovedit la fel de evlavioasa in comunism dupa cum fratele ei in iudaismul 
fanatic. 


Opinie solidară cu comentariul 2 0 
e Ionel Schlesinger: (28-9-2010 la 18:24) 


Intotdeauna am avut oroare de cei care se defineau “evrei buni” deoarece mergeau regulat la shul si stiau sa 
citeasca din sidur, sau stiau cand sa faca trei pasi inapoi si viceversa. Ma revolta cand un evreu se erijeaza in a 
fi mai evreu ca celalat, sau cand un rabin se pretinde mai rabin ca altul, etc. 

Cred ca Ana Pauker a fost o buna evreica, deoarece a fost credincioasa convingerilor sale si nu a tradat pe 
nimeni. Faptul ca a crezut intr-o himera nu cred ca i se poate imputa. 


Controversat. Tu ce crezi? 3 5 
e Petru Clej: (29-9-2010 la 14:55) 


Il avertizez pe “Nicolae” sa inceteze cu atacurile la persoana. In caz contrar s-ar putea ca sa nu mai aiba acces 
pe pagina revistei ACUM. 


Controversat. Tu ce crezi? 1 8 
e Vlad Solomon: (30-9-2010 la 10:39) 
Draga Volo, 


Ma bucur ca ai raspuns pozitiv solicitarii lui Petru, de a scrie mici ” pastile”, pentru Acum. 
E interesanta creionarea Anei Pauker. 


Desigur, daca notiunile de bun si rau sint relative, a fi sau nu un bun evreu nu poate fi definit decit prin prisma 
a ceea ce simte fiecare despre sine insusi, deci e un concept subiectiv. 


Din rindurile tale razbate si o simpatie pentru Ana Pauker, insotita de regret, pentru calea pe care a ales-o in 
viata. 

Am citit cartea ta, Stalinism pentru eternitate, in care rezervi mult spatiu comunistilor ( evrei sau nu) de 
odinioara. 


Am remarcat diferenta clara pe care o faci, fata de modul in care se considerau comunistii evrei, care s-au 
desprins de originea lor, sau au incercat sa devina romani si fideli stalinismului. 


Poate ar fi salutara o referire la folosirea, de catre nationalistii romani, a mitului ” Evreii au adus comunismul 
in Ro”. Logica lor e simplista, mai ales ca isi gaseste ecou in ideile preconcepute, sau in antisemitism, sau in 
auto-victimizare, ca ” relele vin dinafara neamului romanesc”. 


Multi gindesc cam asa: 


-Ana Pauker a fost evreica. Si Chisinevski, Rautu, etc... 
-Ei au fost comunisti. 

-Toti evreii au fost comunisti. 

-Multi ( sau toti) comunistii au fost criminali. 
-Criminalii comunisti au fost evrei. 

-Comunistii au condus Romania. 

-Evreii au condus Romania, etc, etc... 


Si de aici, concluzii absurde - 


-Revolutia din 89 a fost anticomunista. 

-Revolutia a fost contra Anei Pauker. 

-In toti anii de comunism, “tarisoara” noastra a cazut vicima comploturilor dinafara. 
-Comunismul nu a fost un eveniment autohton, Ana Pauker si ” ai ei” decideau. 
-Gheorghiu-Dej si Ceausescu? OK, dar nu aveau puterea Anei Pauker... 

s.a.m.d. 


Desigur, un raspuns la aceste ineptii nu poate fi exhaustiv, dar cred ca ar fi necesar, poate intr-un articol de 
sine statator. 


Cu prietenie, 
Vlad Solomon 


Pt Nicolae — Nu cred ca e cazul sa amesteci conflicte personale in ecourile la articolul lui Volo Tismaneanu, 
amintirea scolii si a anturajului, aducerea pe tava a lui Radu Stern, nu iti fac cinste. Poti sa nu fii de acord cu 
tezele lui Volo, dar nu folosi argumente cinice de genul gefilte fish si referiri la anii de liceu. 


Opinie solidară cu comentariul 1 2 
e Horia Ivan: (30-9-2010 la 17:52) 


Sint fascinat sa pot urmari o discutie ce pare a se derula intr-un kibutz imaginar... Iar prezenta d-lui Petru Clej 
nu poate decit sa adaoge acestui colocviu o nota de comicitate in plus. 

Marturisesc de la bun inceput ca de autorul nefericitului articol ma leaga o reciproca antipatie, pe care, 
civilizati fiind amindoi, o putem depasi, cu atit mai mult daca, macar unul dintre noi ar avea si un dezvoltat 
simt al umorului. Spuneam “nefericit articol” cu gindul la un mult mai interesant material, ce se lasa de zeci 
de ani asteptat, care ar putea fi chiar si o scurta biografie-portret a “blajinului” Heydrich, amicul nu mai putin 
“pasnicului” Adolf H. 

Imi pare deasemenea relevanta coincidenta prabusirii a doua sisteme totalitare criminale cu disparitia, doar 
intr-un singur caz, mai mult sau mai putin dramatica, a doi fiorosi reprezentanti ai acelor orinduiri: Reinhard 
Heydrich si Marcus Wolf, apartinatori ai aceleasi etnii, sau doar (vezi askenazitii care, nu numai ca nu-s evrei, 


dar nici macar semiti!), coreligionari. 

La itrebarea, mai degraba glumeata, zeflemitor-retorica, “ce-nseamna a fi un bun evreu/ica?”, as raspunde cu 
sobrietate ca, modelul exemplar nu-l poate furniza decit evreul (barbat sau femeie) observant. Sau, pentru a 
ma face si mai bine inteles, “evreul ortodox”, poreclit astfel, s-in bataie de joc, de imensa majoritate a 
celorlalti care, neavind niciun Dumnezeu, se proclamau cindva cu mult orgoliu, atei, pentru ca-n vremea din 
urma — sintem, nu-i asa?, in veacul care daca n-ar fi religios, n-ar fi — sa apeleze la eufemisme gen, laic, 
agnostic, liber cugetator, etc. 

Inchiei amintind celor ce, eventual, ma vor citi, ca iluminatul Papa, Karol Wojtyla, i-a numit pe evreii “buni”, 
adica, pe observanti, cu-n genial apelativ: ca fiind “fratii nostri [spirituali; nota mea] mai mari”. Intr-adevar, 
noi crestinii observanti, preluind in intregime Biblia evreilor, pe care o numim, “Vechiul Testament” si careia 
ii adaugam “Noul Testament”, sau “Evanghelia Lui Hristos”, sintem fratii mai tineri ai, spre a da un singur 
exemplu, nefericitului rabin Pauker, evreu adevarat, dar, vai, si tatal “inocentei” Ana... 


Controversat. Tu ce crezi? 5 4 
Steph: (1-10-2010 la 08:45) 


In fine, oleaca de umor face bine la sezut... DI otto waldmann (in minuscule, potrivit dorintei autorului), scrie 
cu talc, dandu-ne ameteala cu termeni “conspirativi” precum dl Nicolaie. Nu vad rostul unor expresii fara 
talmacire pentru neofitii in limba ebraica. Ar fi de dorit o explicatie mai amanuntita a “treimii Ana-Luca 
Teohari”, care-au pus bazele crearii sfantului Eretz Israel. Cinstit, debordez de curiozitate sa stiu in ce masura 
Ana Pauker a pus o piatra la fundatiile Israelului. 


Opinie solidară cu comentariul 0 3 
Vlad Solomon: (1-10-2010 la 08:57) 
Nicolae, 


Nu cred ca Volo are nevoie sa fie aparat, pentru ca nu el e subiectul articolului (in afara faptului ca e major si 
vaccinat), ci Ana Pauker si personalitatea ei. 


Personal, nu am nici o problema daca demonstrezi cu argumente buna ei credinta si onestitatea ei, in ce 
masura s-a considerat evreica sau romanca, sau in slujba unui ideal considerat nobil, in acele vremuri (si multi 
ani mai tirziu), de multi cetateni ai Romaniei. 


Mai ales in contextul unui razboi in care Romania a fost aliata Germaniei naziste, a pesecutat si a asasinat 
evreii si a fost condusa de un Antonescu criminal, inrolarea multor evrei in partidul comunist, orbirea de catre 
soarele tatucului Stalin, naivitatea lor, imi par de inteles. Si tatal meu a fost membru de partid, si, in primii ani, 
a crezut in idealul egalitatii, etc... I-a trecut destul de repede. 


Ceea ce insa mi s-a parut strident in ecoul tau este trecerea la atacuri la persoana, chiar cu ” umor”, practic 
continui un dialog pe care l-ai avut mai demult cu mine si cu Radu Stern, pe un Forum privat. Iar asta nu e 
OK. Radu a fost amintit in articol? NU. 


Sper ca referirile la articol, sau la personalitatea Anei Pauker sa nu fie influentate de amintirile cu sau fara 
gefilte fish din liceu. 


Vrei sa combati tezele lui Volo, vrei sa te referi la aspecte din Stalinism pentru eternitate cate te-au revoltat? E 
perfect legitim. 


Dar fara lovituri sub centura. Esti prea destept ca sa nu intelegi exact la ce ma refer. 


Daca te intereseza acordul sau dezacordul lui Marcel Iancu, afla ca al sau cumnat, Jacques Goldschlager 
Costin s-a reintors in Romania, unde a fost arestat si scos cu mare greutate de acealasi Marcel Iancu, care a 
trebuit sa apeleze la Picasso, pentru ca JC sa poata emigra in Franta. 


Vlad 

e CHARLIE: (1-10-2010 la 10:02) 


Pentru cei mai tineri va voi povesti un banc care circula in Romania(RPR) prin anii 48-50. De obiceiu de 1 
Mai se organizau demonstratii “spontane” la care muncitorii carau niste placarde enorme cu mutrele (pardon) 
marilor tovarasi dela partid. Unul din portrete era a lui Dej, altul al Anei Pauker. La un moment dat unul dintre 
“hamali” ii zice colegului de hamalac : daca mai ma calci odata pe pantofi., iti dau cu jidoavca in cap. Cum 
s’ar zice haraso tovarasic. Ilustreaza foarte dramatic si humoristic constiinta de clasa! 


Apreciat. Îți place sau nu: 4 0 
e Sandy Schindler. (1-10-2010 la 12:18) 


Domnule Horia Ivan, 

Askenazii sunt evrei germani (Askenaz = Germania). Religia lor este luciferianismul laveyan, unde dumnezeu 
sunt ei insisi. Nu stiu, zau, cum e mai bine — sa-ti fi propriul tau dumnezeu, sau sa te inkini la un dumnezeu 
imaginar, creat dupa kipul si asemanarea credinciosului; daca-i urat, dumnezeul lui este urat, etc. Spui ca 
imensa majoritate a celorlalti nu au niciun dumnezeu / sunt "atei" pentru ca nu-l cauta pe dumnezeu in acelasi 
fel; sau, mai degraba, tu iti inkipui ca l-ai gasit, ca evreii ortodocsi l-au gasit. Te / va felicit. Realitatea se 
prezinta, insa, altfel — dumnezeul biblic este un produs al vointei, o decizie, credinciosul dorind sa-l aiba; 
dumnezeul luminii este o kestiune imanenta si pragmatica, si nu metafiziq. Credinciosul il cauta pe dumnezeu 
la un nivel al existentei unde nu este de gasit (sindromu” faustian aka obsesie metafiziq); pentru acea categorie 
de oameni atat de fals numiti 'atei' dumnezeu isi are sediul in corp, nicidecum in gandire, in acest sediu al 
fictiunilor regulative, cu functii in arhitectonica gandirii crestine, fara continut. Religia crestina este un produs 
firesc al omului care incearca sa iasa metafiziq din hatisurile lumii "aparente; incercare detestabila prin 
consecintele ei destructurante, skilodind fiinta printr-un exces nociv. Omul credincios este un Frankenstein 
calauzit exclusiv de sterilele lui nelinisti; spre deosebire de `ateu`, nu hotaraste adevarat, ci incomplet si 
nesigur. `Ateul` nu se rastrange la o gandire bidimensionala, si de aceea gandul lui se afla in acord cu lucrul si 
cu fapta; este logic si irational, complet va sa zica. Urmarind sinceritatea gidiana, Ana Pauker a actionat fara a 
judeca daca actiunea este 'buna' sau 'rea'; iar pe noi nu ar trebui sa ne preocupe daca Ana Pauker a fost sau 
nu o evreica 'buna'. 

e Petru Clej: (7-10-2010 la 08:41) 


Domnul Stephane Ionesco (a.k.a. Dr. Georges Paladiu), pe care de multa vreme Il suspectez de antisemitism, 
isi da arama pe fata. Nu pare sa fi citit precedentul articol al lui Vladimir “De unde vine minciuna Teohari 
Georgescu — Burah Tescovici”. 


Controversat. Tu ce crezi? 1 6 
e olivia: (7-10-2010 la 20:13) 


In legatura cu parintii nostri care au murit cu carnetul de partid in buzunar si poate si in inima. Mi-e imposibil 
sa judec desi adesea ma gandesc. Mi-e mila de tatal meu, un om cinstit cu altii da nu cu sine. Vorbea parca era 
la sedintza cu prietenii si cunoscutii, era permanent preocupat de ceva, nu indrazneam sa ma intreb, sau sa-l 
intreb, m-a ferit de problemele pe care le avea, habar nu am avut nici atunci si nici acum in intregime, mama 
nu vorbeste nici intrebata, au trait in frica, era putina bucurie in casa, bucuria vine din adevar, noi copiii eram 
in camera noastra, ei , parintii vorbeau in secret, tensiunea o taiam cu cutitul. Aveam di toate cum se spune, 
astazi, ciudat, invidiez romanii care se plangeau ca nu aveau caldura si stateau ore intregi la coada. As fi vrut 
sa fi fost ca toata lumea, mi-e rusine ca nu a fost sa fie. 

e bb: (5-11-2010 la 11:04) 


stimate domnule tismaneanu, 
am avut de curind o controversa cu o prietena de a mea. 
i-am spus ca eu, care am facut scoala generala intre anii 1963-1971, nu auzisem de ana pauker. 


prietena mea sustine ca in cartea de istorie, din fericire/nefericire, era un singur manual de istorie figura 
numele ei. 


v-as ramine indatorata daca m-ati onora cu un raspuns. 


ps in paranteza fie spus am avut-o ca profesoara de istorie pe doamna tatiana bratescu (nascuta pauker), o 
femeie extraordinara. 


Opinie solidară cu comentariul 2 0 
e CC Ficu Shlomovici: (25-11-2010 la 02:38) 


Da mai Ficule, cu mult inaintea lui S. Freud (si/sau chiar a societatilor de tip AA), maorii din Oceania au 
articulat si adoptat un sistem de marturisire sau confesiune comunala care era menit usurarii sufletului (sistem 
gindit si pentru “criminali” si “delicventi”, dar si pentru cei implicati “volens-nolens” de faptele si crezurile lor). 
Ce frumoasa alternativa de a judeca pe altii: maorii deasemenea credeau ca cei care se abateau de la 
conformitatea comfortabila a comunitatii erau cei mai putin auziti si ascultati de comunitate/obste. 

Rusinea e mare lucru si din prea multe motive si fapte ale vietii moderne, nu isi mai poate revendica functia 
de corectare pe care si alte atitudini si expresii umane (dar si cam intelectuale) au incercat sa o aplice pentru 
re-balantarea bunului simt precum si al decursului normal al societatii (satira, diatriba, pamfletul, etc.) 

Cu atit mai mult pentru tine si pentru mine (si desigur mai putin pentru altii prea rataciti in directii mult prea 
pasionate si poate chiar inversunate) draga mai Ficule imi poti — te rog — ingadui sa-mi manifest uimirea 
placuta si de altfel facilitata de o psihoanaliza aliniata gindurilor ingeresti provenite prin interventia acelei 
fiinte care s-a identificat (in aceasta discutie precum) ‘olivia’. Un curaj de acest gen, din coltisorul ei ingustat 
de o inefabila menghina care i-a (con)strins inefabil constiinta fara mila de obicei alocata de trecerea anilor — 
un curaj produs si expus pe un forum destul de obiectiv in coloratura ideologica, poate fi aplaudat numai la 
nivel personal. 

Toti avem sechele la nivele nuantate de constiinta care se pare ca se afla mereu intr-o evolutie inexorabil de 
neprevazuta (spre preafericirea psihologilor si functionarilor aflati in slujba religiilor de tot felul). Si asa in 
masura evenimentelor care se pare ca sint menite sa ne cotrobaie in adincimile sufletului care se pare ca 
niciodata nu poate fi ferit de ispita decaderii, fie ca ar fi manifestata prin cerintele instinctului de conservare 
sau fie ca prin ea am fost fortati sa devenim si victime si calai inadvertenti servind fortelor unui prezent 
necrutator, (uite cum) ne asternem gindurile pe filele Internetului (acest nou zeu creat din noi toti pentru 
revendicarea umanitatii care apare cumplit de pieritoare) si incercam inca odata sa ne spovedim cumva, si asa 
poate ca ceva bun va iesi din aceasta incercare. 


Domnule Tismaneanu, desi ai un nume frumos, vei fi urit pentru darul de a zice lucrurilor cumva nu prea pe 
placerea (prea multor) unora. Dar cum Hegelianismul nu a fost depasit ca forma de intelegere a gindirii pana 
chiar mai acum, iti doresc domniei tale sa nu te lasi intimidat de amenintari (de a te ucide fiind cea mai 
viscerala) si sa iti vezi de treaba. Daca vroiau sa te ucida ar fi facut-o pina acum. 

Asa ca vezi-ti de treaba, ciar daca nu e usor sa ignori spectrul aparent neverosimil al violentei. 

Cu cit mai mult vorbim cu atit mai mult avem sansa sa ne intelegem unii cu altii. lar daca punem putina minte 
in discutie e chiar mult mai bine. Cei care ameninta au renuntat la discutie si la demnitatea umana. 


Poate ca nu e o comparatie prea fericita cu situatia domniei tale, dar aici (in Canada unde ma aflu) un alt suflet 
foarte ratacit si primejdios in judecata (oare ce invectiv 1-ar putea corecta comportamentul josnic?) s-a apucat 
in mijlocul noptii trecute sa sune la telefon sotiile unor soldati canadieni aflati in misiune in Afganistan, 
spunindu-le ca sotii lor au pierit pe front. 

e George 1965: (13-6-2011 la 01:16) 


Discutiile legate de bolsevizarea Romaniei nu trebuie abordate din prisma apartenentei religioase. Au 


colaborat la bolsevizare si evrei si ortodocsi, si greco-catolici si oricine a considerat ca Romania ar trebui sa se 


inchine Marelui Urs. Si asta nu pentru ca erau ncredinciosi ideologiei ci pentru ca gasisera o metoda de a 
acapara puterea de o maniera extrema, si le placea acest lucru. Din pacate, covarsitoarea majoritate a celor 
care au fost stindardul antiromanismului din acele vremuri au fost evrei. Asta nu acuza insa evreii, care au 
fost, in acelasi timp, si marii perdanti ai regimului. Cei care au vandut Romania rusilor nu au fost evreii ci 
antiromanii. Important este ca prietenul Itzic, dar si ceilalti, sa inteleaga odata pentru totdeauna ca iertarea nu 
inseamna si uitare. Si ca, pe viitor, niciun Dumnezeu, indiferent cum il cheama si in ce carte il gasim, sa nu 
mai permita sa se intample ceea ce exaltati ai istoriei au facut, nenorocind familii, distrugand culturi si 
instrainand oameni ! Pentru ca, daca se va intampla, din nou, asa ceva, va fi mult mai perfectionat decat 
inainte. Si ar fi mare pacat ! 


Apreciat. Îți place sau nu: 8 1 


e Tasse: (8-3-2012 la 16:22) 


Buna,ne-buna. .. Sper ca Dumnezeu s-o ierte .Ce ma doare „este faptul ca nu invatam mai nimic din trecut... 
Ma opresc aici. 

e Dr.George Calalb: (2-5-2013 la 09:43) 


“Buna evreica” sau “bun roman”. Aceiasi tampenie! 


Opinie solidară cu comentariul 3 0 


(Nume (*) Dacă doriți să scrieți comentariul dv. cu 
diacritice: prelungiţi apăsarea tastei literei de 

| eMail (nu va fi publicat) (*) bază. Apoi alegeți cu mouse-ul litera corectă 

l (apare alături de mai multe variante) şi ridicați 

| Website degetul de pe litera de bază. Încercaţi! 


/ 


Reguli privind comentariile | Trimiteti Ecoul 


O Trimite notificări prin email despre apariţia noilor comentarii. Va puteti abona si fara sa comentati. 


e Se intampla ACUM 


o Ucraina: numirea noului guvern şi a primului ministru s-a amânat cu două zile în legătură cu 
dificultăţile cu alegerea membrilor din" Maidan" - 25/02/2014 


+ TV.ACUM 


Email 


+ Vox Populi 


O O 0 o 


Let It Go — Frozen — Alex Boye (11 ani) 


Propuneti video 


Cum a inceput 2014 pentru dv.? 


O Foarte bine 

O Bine 

O Ca oricare alt an 

O Mai prost ca de obicei 


voteaza 


Rezultate 


Loading ... 


+ Ecouri Recente 


O O O O o 


Alexandru Leibovici în Cine conduce România? (+54) 
Sfartz Pincu în Ultima carte a lui Crin (+7) 


CliniClowns (+4) 
Alexandru Leibovici în Era într-o miercure? Nu... vinere? Nu! Era weekend! (+7) 
Ion Ionescu în T.G. Maiorescu: “Este ceasul al doisprezecelea pentru înființarea unui muzeu al 


www.bookata.com 


b The Reader is the Story 


Decembrie 2013 
Noiembrie 2013 

Octombrie 2013 

Septembrie 2013 
August 2013 


Cele mai comentate articole din ultima luna 


o China şi restul lumii 77 ecouri | de Pincu Sfartz 

o Viaţa evreilor din România în anii 1940: din „Jurnalul" lui Mihail Sebastian 57 ecouri | de Editori 
ACUM 

o Cine conduce România? 54 ecouri | de Sorin Paliga 


România" 54 ecouri | de Editori ACUM 
o Referendum în Elveţia (III) 46 ecouri | de Alexandru Leibovici 
Rodica Grindea 
Un nou înţeles al „Unirii” 33 ecouri | de Andrei Plesu 
Ce-mi place şi ce nu-mi place la români 16 ecouri | de Michael Bird 
An Nou fericit chinezesc ! 8 ecouri | de Florin Predescu 
Era într-o miercure? Nu... vinere? Nu! Era weekend! 7 ecouri | de George Petrineanu 


O O O O 


ACUM este asociat cu: Omnitop * Radioamator.ro * RomanianJewish.org * La Pensie 
© ACUM 2003 - 2014 «e Reproducerea tiparita permisa numai cu autorizare * Despre noi * Cum postam? e 
Oportunitati ACUM + Contact 


Album 

Alegeri 

Cai Spre Noi Insine 
Civilizatie 

Coltul Editorului 
Comunicate de presa 
Cultura 

Cutia Pandorei 
Dialog Intercultural 
Diaspora 

Dincolo de trancaneala 
Divertisment 
Economic 

Editorial 

Ei vor face o diferenta 
Extern 

Fotografia Zilei 
Gastronomie si Stil 
Idei de Afaceri 
Impresii de calatorie 
Info 

Intern 

Invatamant 

Istorie si actualitate 
Jurnal Cultural 
Jurnalism, Comunicare 
Libris 

Limba Soacrei 


Marja de eroare 
Marturii 

Medalion 
Mentalitate 

Mr. Hyde Park FORUM 
O Fiertura pe Zi 
Opinii 

Oportunitati 
Perspective spirituale 
Poeme, Eseuri, Proza 
Polemica 

Politic 

Prima 

Relativităţi Culturale 
Repere carteziene 
Reportaj 

Republica Moldova 
Romania 

Sanatate 

Savoir Vivre 

Scena si Ecranul 
Scriitori in serial 
Secundele mele 
Seminte pentru viitor 
Social 

Societate civila 
Sport 

SPUNE 

Stiati ca...? 
Supliment 
TELEGRAMA 
TV.ACUM 

Ultima Ora 
Umanitare 

Umor 

Uncategorized 
Universul Copilariei 
Articole (RSS) 
Ecouri (RSS) 
Mobile Edition 


